Suomen postcrossingyhdistys ry

Jäsenmatka Riikaan, Latviaan, 19.-22.9.2024
2024-09-19 16:00 - 2024-09-22 18:00 (Europe/Helsinki) | Riika, Latvia, Riga, Latvia
Attention international participants! Information about the meetup will be announced on the Postcrossing forum on August 26. Registration instructions for the Riga meetup will be included in the same announcement.
×
Tervetuloa unohtumattomalle jäsenmatkalle Riikaan 19.-22.9.2024!
Lähde mukaan postcrossingyhdistyksen ensimmäiselle jäsenmatkalle Itämeren helmeen, upeaan Riikaan, Latviaan! Tämä matka tarjoaa ainutlaatuisen tilaisuuden kokea Baltian suurimman kaupungin viehätys ja nauttia Riian vanhankaupungin kauneudesta, joka on ansaitusti UNESCOn maailmanperintökohde. Keskusteluissa on myös mahdollisuus vierailuun ”Latvian Palettiin” Agapicsiin sekä Latvian Postin Filateliapalvelun esittelyyn.
Matkamme alkaa torstaina 19.9. iltapäivällä, kun hyppäämme Helsingin Länsiterminaalista M/S Victoria I -laivan kannelle. Aloitamme heti nostattamalla tunnelmaa postcrossing-miitissä, jossa pääsemme valmistelemaan matkan varrelta lähetettäviä postikortteja ja tutustumaan uusiin ystäviin. Ensimmäinen yö vietetään laivalla meren kohinaa kuunnellen, ja illan kruunaa herkullinen merellinen buffet.
Perjantaina 20.9. heräämme virkeinä ja nautimme laivan runsaasta aamupalasta ennen kuin suuntaamme kohti Latviaa. Matkaamme mukavasti charter-bussilla, ja matkan aikana haastamme toisemme jo totutun tiukassa tietokilpailussa. Iklan raja-asemalla pidämme tauon, ja iltapäivällä saavumme Riikaan, jossa majoitumme laadukkaaseen Radisson Blue Conference & Spa -hotelliin. Ilta on vapaata aikaa, jolloin voit tutustua vanhankaupungin charmikkaisiin katuihin tai Riian eloisaan iltaelämään. Halutessasi voit myös osallistua ohjatulle kulttuuriretkelle.
Lauantaina 21.9. nautimme maittavan aamiaisen hotellilla, jonka jälkeen voit viettää aamupäivän omaan tahtiisi. Iltapäivällä sukellamme jälleen postcrossingin maailmaan latvialaisten ystäviemme kanssa hotellin konferenssitiloissa järjestettävässä miitissä. Illan kruunaa yhteinen illallisbuffet ja syksyisen Riian tunnelma.
Sunnuntaina 22.9. aloitamme paluumatkan varhain aamulla, pysähtyen vielä kerran Iklan raja-asemalle venyttelemään jalkoja. Tallinnassa nautimme maukkaasta buffet-päivällisestä Viking XPRS:llä ennen kuin saavumme takaisin Helsinkiin kello 18.
Tule mukaan kokemaan ja seikkailemaan Baltiaan! Paikkoja on rajoitetusti 49 osallistujalle, joten varmista paikkasi pian. Matka toteutuu, kun mukana on vähintään 35 matkustajaa.
Tervetuloa mukaan – tämä matka jää varmasti mieleen!
Matkaohjelma

TORSTAI 19.9.

16.00 - 16.30Lähtöselvitys Länsiterminaalissa

16.45 - 17.00Laivaannousu ja majoittuminen

17.00 - 19.00Postcrossing-miitti laivalla

18.35M/S Victoria I lähtee Helsingistä

20.45 - 22.45Buffet-päivällinen

PERJANTAI 20.9.

07.00 - 08.00 Grande Buffet -aamiainen

08.00Saavumme Tallinnaan

08.30Bussi lähtee terminaalin edestä kohti Riikaa

11.30 - 12.30Tauko Iklan raja-asemalla

15.00Majoittuminen Radisson Blue Latvija Conference & Spa Hotel

16.00Vapaa iltaohjelma / Bussiretki

LAUANTAI 21.9.

06.30 - 11.00Aamupala hotellilla

09.00 - 16.00Vapaata ohjelmaa Riikassa / Bussiretki

17.00 - 22.00Postcrossing-miitti hotellilla

18.00 - 19.00Postcrossing-illallisbuffet

SUNNUNTAI 22.9.

06.30 - 09.00Aamupala hotellilla

08.30Bussi lähtee kohti Tallinnaa

11.00 - 11.30Tauko Iklan raja-asemalla

15.30M/S Viking XPRS lähtee Tallinnasta

15.00 - 17.00Buffet-päivällinen

18.00M/S Viking XPRS saapuu Helsinkiin

Matkan hinta
Matkan hinta on 369 € jaetussa kahden hengen huoneessa/hytissä.
Matkalaskun eräpäivä on yhden erän valinneille 26.8.2024.
Kaksi maksuerää valinneille ensimmäisen erän suuruus on 250 € ja eräpäivä on 26.8.2024, toisen erän eräpäivä on 9.9.2024.

Hintaan sisältyy:

Matkaliput Helsinki – Tallinna – Helsinki
Hyttipaikka menomatkalla M/S Victoria I:llä
Buffet-aamiainen M/S Victoria I:llä perjantaina 20.9.
Kaikki bussikuljetukset Tallinna – Riika – Tallinna charter-bussilla, sekä Riiassa matkan aikana, liikennöitsijänä virolainen Indre Trade OÜ
Kahden yön majoitus Radisson Blue Latvija Spa & Conference -hotellissa, 2 henkeä huoneessa
Kaksi hotelliaamiaista
Miitti ja Postcrossing-illallinen lauantaina 21.9.
Matkalla jaettava materiaali

Lisämaksusta:

Yhden hengen hytti ja hotellihuone +100 €
Buffet-illallinen menomatkalla M/S Victoria I:llä +41 €
Erikoisaamiaislisä menomatkalla M/S Victoria I:llä +6 € (rajoitettu saatavuus)
Buffet-päivällinen paluumatkalla M/S Viking XPRS:llä +29 €
Retket Riiassa – kohteet ja hinnat ilmoitetaan syyskuun alussa ilmoittautuneille

Matkaehdot

Matkalle voivat osallistua Suomen postcrossingyhdistyksen varsinaiset jäsenet ja kannatusjäsenet.
Matkalle on 49 paikkaa, jotka täytetään varausjärjestyksessä.
Mikäli matkustaja ilmoittautuu kahden hengen huoneeseen, mutta hänelle ei voida järjestää huonekaveria, matkapaikka peruutetaan ellei ko matkustaja ole halukas maksamaan yhden hengen huonelisää (100 €).
Matkan voi maksaa kahdessa erässä.
Ilmoittautuminen on sitova, peruutuksista ei palauteta osallistumismaksuja, mutta osallistuja voi itse hankkia tilalleen toisen matkustajan (oltava yhdistyksen varsinainen jäsen tai kannatusjäsen). Mikäli peruutuksen sattuessa matkan eriä on maksamatta, loppuerä(t) tulee maksaa peruutuksesta huolimatta.
Omaa autoa ei voi ottaa mukaan matkalle.
Matkustaja huolehtii itse omista matkavakuutuksistaan.
Matka ei ole kaikilta osin esteetön.
Pienet muutokset matkaohjelmaan voivat olla mahdollisia.
Matka toteutuu, mikäli matkalle osallistuu vähintään 35 henkeä.
Matkanjohtajana toimii Marko Kulmala, Suomen postcrossingyhdistyksen toiminnanjohtaja, +358 40 1940 404 / marko.kulmala@postcrossingyhdistys.fi

Ilmoittautuminen on päättynyt
